Dalrene Lodge | LekkeSlaap
Dalrene Lodge en Spa bied gemaklike akkommodasie in 'n stil deel van Wolmaransstad, 'n stad in die hartjie van die diamantindustrie.
Die Lodge het selfsorg Chalets, 'n spa, haarkapper en 'n groot saal vir funksies en partytjies. Ons het 'n lieflike restaurant vir smaaklike maaltye. Gaste kan ook maaltye bestel en dit in hulle Chalets geniet. Die meeste van die Chalets het braai-areas, maar gaste is ook welkom om langs die swembad te braai.
Daar is 'n verskeidenheid van Chalets met lugversorging, almal met en-suite badkamers en vol selfsorg-geriewe. Sommige van die eenhede het motorhuise en die res het veilige parkering onderdak. Om die ervaring selfs meer genotvol te maak, kan behandelings by die spa tot laat bespreek word. 'n Besoek by die haarkapper kan ook afgelê word.
Ons kan die spyseniering van funksies (troues, verjaarsdagpartytjies en konferensies) in die groot saal doen. Hierdie saal is vir tot 160 gaste geskik.